
‏23 יולי 2019

בס"ד

**הצעה להכשרה מערכתית והיכרות עם המגזר החרדי**

בעידן של קיטוב, פערים, חילוקי דעות והתבצרות של כל חלק בעם בעמדתו, **גשר** מבקשת לעשות שינוי ולאפשר היכרות מעמיקה בין חלקים באוכלוסייה הישראלית אשר היומיום לא מזמן להם מפגש המאפשר שיח מעמיק והיכרות אמתית.

האוכלוסייה החרדית גדלה מיום ליום והמפגש הבין תרבותי המתרחש במרחבי הדיור, התעסוקה וההשכלה, מחייב היערכות מחדש של כל הגופים המשפיעים במדינת ישראל.

**גשר** מתמחה בהכשרות עומק להיכרות עם המגזר החרדי עבור בכירים ואנשי מפתח בחברה הישראלית ועוסקת בהנגשה תרבותית לאנשי אקדמיה, צבא, משטרה, תקשורת וקהילה.

ל**גשר** יש את הניסיון והיכולת להעניק ידע רלוונטי וכלים מעשיים על מנת למקסם את הרווחים של המפגש בין שני הצדדים ברמה החברתית והכלכלית.

מפגש בין תרבותי הנעשה באופן מושכל ומנוהל, הוא בעל פוטנציאל גבוה ליצירת מרחב לשיח מחבר בין חלקי העם השונים, לפרק סטריאוטיפים ולהפיל חומות של ניכור.

**מפגש 1:**

**'לא רק שחור לבן' - מבוא למגזר החרדי**

* נתונים עדכניים ומגמות – המגזר החרדי במספרים ובמחקר (עם כמה נתונים מפתיעים)
* הטרוגניות במרחב החרדי- תתי קהילות ומגזרים.
* מאפיינים ונורמות במרחב החרדי-ערכים והשקפת עולם.
* תהליכי שינוי במגזר החרדי


**מפגש 2:**

**'סופ"ש נעים או שבת שלום?' - ישראלית VS חרדית**

* דו לשוניות במרחב בין תרבותי
* עם אחד- שתי שפות: פערים מנטליים ושפתיים.

**סדנה** – בהנחיית מומחים להנגשה תרבותית בתחום חרדים.

הקניית כלים להתמודדות כולל סימולציות ותרגול.



**מפגש 3:**

**'שטעלע\* VS השכלה' - אקדמיה והשכלה במרחב החרדי:**

**\***משרה/עבודה. מאידיש.

* חרדים באקדמיה ובתעסוקה- אתגרים פנים וחוץ מגזריים, מפגש בין זהויות ותרבויות.
* **פאנל- החיים הסטודנטיאליים והחיים החרדיים- אתגרים והזדמנויות.**

נציגים מתוך המגזר החרדי יפרשו מגוון קולות ותמונת מצב עדכנית, רלוונטית ומעוררת מחשבה.

* **דיון ועיבוד**


**מפגש 4:**


**'את חרדית אחרת' – 'אתה חילוני אחר'** - סטריאוטיפים במרחב בין תרבותי

* DIVERSITY במרחב התעסוקתי
* ההון האנושי והפוטנציאל התעסוקתי של המגזר החרדי
* המאפיינים התעסוקתיים: היבטים תרבותיים ומגדריים
* אתגרים פנים וחוץ קהילתיים של החרדי/ת העובד/ת
* תחומי עיסוק והתמחות מועדפים על בני/ות המגזר החרדי

**פאנל** על תעסוקת חרדים במרחב בין-תרבותי:

* על חווית הגיוון משני צדי המתרס.
* שיח פתוח על כל השאלות הקשות:
* אוכלוסייה מוחלשת או פריווילגיות לא מוצדקות?
* צד המעסיק: למה לגוון ולשלם מחירים?
* מיהו 'המבוגר האחראי' בסצנת הגיוון הישראלית?
* שיח אתגרים והזדמנויות - זמן לשאלות





**מפגש 5:**

**סיור במרחב החרדי והיכרות מעמיקה עם דמויות מפתח**

סיור לימודי הכולל ביקור ברחבי עשייה חרדית ומפגש עם אנשי מפתח בתחומי הקהילה, ההשכלה והתעסוקה.

לדוג':

* 'האקדמיה' התורנית-חרדית: ביקור בישיבות ובתי מדרש כולל מפגש עם ר"מ והיכרות עם שיטת הלימוד והשפה הישיבתית.
* ביזמקס- הHUB החרדי הירושלמי. מפגש והיכרות עם החרדי העובד.
* יד שרה- אימפריה של חסד והתנדבות. סיור מורחב ומפגש עם עובדים/ות במקום.
* סיור במרחב השכונתי- גאולה, מאה שערים והסביבה. כולל הדרכה ושיחה בליווי מדריכ/ה מנוסה. הביקור מאפשר הצצה לאופן בו השכונה משקפת את הערכים והתרבות המקומית.

\*הסיור הנ"ל מתקיים בירושלים ומהוו דוגמה לסיורים אותם גשר מקיימת.

**גשר בונה את הסיורים בהתאם לדרישת השטח** ובהתאמה מקסימלית לקבוצת היעד. בי-ם או במרכז.

המיקוד הוא על ביקור באתרים רלוונטיים לקבוצה ומפגש עם דמויות משמעותיות ללמידה מעמיקה.